**Bodnár-Katona Viktória**

A Szent György Görögkatolikus Óvoda és Általános Iskola tanító szakos pedagógusa. Határozott, hiteles és elismert pedagógus személyiség, az iskolai közösség kiemelkedő és meghatározó tagja. Mindennapi munkájában a nevelés és oktatás összhangjára, egyensúlyára törekszik. Nagy empátiával és sok-sok türelemmel fordul a gyerekek felé, akik szeretik, tisztelik, ragaszkodnak hozzá. Munkáját céltudatosság, körültekintés, a feladatok maradéktalan végrehajtása jellemzi. Tanítóként mindig arra törekszik, hogy érdekes, új, ötletes módszereket alkalmazzon az óráin. Tanításába modern, korszerű elemeket visz be, igyekszik megfelelni a kor követelményeinek. Számos matematika versenyre viszi tanítványait, ahol szép eredményeket érnek el.

Tanórai és tanórán kívüli oktató, szervező és irányító munkája példa értékű. Innovatív pedagógusként több iskolai pályázat megvalósításában is aktívan részt vesz. Az Erzsébet program keretében, amely nagy népszerűségnek örvend a tanulók körében, fáradtságot nem ismerve szervezi meg a napközis tábor szabadidős tevékenységeit.

Precíz, megbízható, áldozatos munkájának köszönhetően kiérdemelte a tantestület és a szülők, valamint az iskolavezetés megbecsülését.